John Chadwick

John Chadwick, nado en Londres o 21 de maio de 1920 e finado o 24 de novembro de 1998, foi un lingüista e erudito clásico inglés, famoso pola súa contribución ao desciframento do Lineal B xunto con Michael Ventris.

 Traxectoria 
Naceu en Londres e estudou na St Paul's School e no Corpus Christi College, Cambridge servindo como oficial na Armada Real durante a segunda guerra mundial.

Despois da guerra casou e traballou no equipo do Oxford Classical Dictionary e obtivo un lectorado en clásicas en Cambridge desde 1952. Ese mesmo ano empezou a traballar con Ventris no progresivo desciframento do Lineal B, redactando os dous Documents in Mycenean Greek en 1956 tras un controvertido primeiro artigo tres anos antes. Os coñecementos filolóxicos de Chadwick foron aplicados á teoría inicial de Ventris de que o lineal B era unha forma arcaica de grego e non outra lingua mediterránea.

Despois da morte de Ventris Chadwick converteuse na única figura que traballaba no lineal B, escribindo o popular libro The Decipherment of Linear B en 1958 e revisando Documents in Mycenean Greek en 1978.

Retirouse en 1984. Pero continuou cos seus traballos ata a súa morte, como membro activo de distintas prestixiosas sociedades internacionais e escribindo numerosos artigos de divulgación e académicos.

 Publicacións 
 John Chadwick: The Decipherment of Linear B Second edition (1990). Cambridge UP, 1958, ISBN 0-521-39830-4
 John Chadwick: The Mycenaean World, Cambridge UP, 1976, ISBN 0-521-29037-6
 Michael Ventris and John Chadwick: Documents in Mycenaean Greek, Second edition (1974). Cambridge UP, 1956, ISBN 0-521-08558-6

 Véxase tamén 
 Outrso artigos 
 Lineal B.
 grego micénico.
 Grecia micénica.
 Michael Ventris.

Categoría:Lingüistas de Inglaterra
Categoría:Lingüistas da lingua grega micénica
Categoría:Nados en 1920
Categoría:Finados en 1998
Categoría:Nados en Londres
Categoría:Lingua grega
Categoría:Alumnos da Universidade de Cambridge